ທ່ານໂອບາມາກ່າວວ່າ ຄວາມສັມພັນ ຣະຫວ່າງສະຫະຣັດ ກັບຄິວບາ ຈະບໍ່ອົບອຸ່ນຂຶ້ນ ໃນເວລາຂ້າມຄືນ
ຂ່າວສຳຄັນອື່ນໆ: ຜູ້ນຳ ພວກປະທ້ວງເສື້ອເຫລືອງ ໃນໄທ ໄດ້ຮັບບາດເຈັບ ໃນການໂຈມຕີ; ນາໆຊາດ ໃຫ້ຄຳໝັ້ນ ສັນຍາ ເປັນເງິນ 5 ພັນລ້ານໂດລາ ເພື່ອຊ່ອຍເຫລືອ
ປະທານາທິບໍດີ ສະຫະຣັດ ທ່ານ BARACK OBAMA ກຳລັງ ອອກເດີນທາງໄປຍັງ ໝູ່ເກາະ TRINIDAD ແລະ TOBAGO ໃນເຂດ ທະເລ ຄາຣິບບຽນ ໃນວັນສຸກ ມື້ນີ້ເພື່ອເຂົ້າຮ່ວມ ກອງປະຊຸມ ສຸດຍອດ ຂອງ 34 ປະເທດ ໃນທະວີບ ອະເມຣິກາ ບ່ອນທີ່ທ່ານຈະປະເຊີນ ກັບຄວາມຮຽກຮ້ອງ ທີ່ມີເພີ້ມຂຶ້ນ ເພື່ອໃຫ້ ສະຫະຣັດ ປ່ຽນນະໂຍບາຍຕໍ່ຄິວບາ ໃນບົດ ບັນນາທິການ ທີ່ພິມເຜີຍແຜ່ ໃນທົ່ວ ທະວີບ ອະເມຣິກາມື້ວານນີ້ ທ່ານ OBAMA ກ່າວວ່າ ກອງປະຊຸມ ສຸດຍອດ ທີ່ວ່ານີ້ ໄດ້ເປີດ ໂອກາດໃຫ້ມີ ການເລີ້ມຕົ້ນໃໝ່ ໃນຄວາມສັມພັນ ຣະຫວ່າງ ສະຫະຣັດ ກັບອະເມຣິກາ ລາຕິນ ປະທານາທິບໍດີ ສະຫະຣັດ ໄດ້ກ່າວ ຊົມເຊີຍ ການຕັດສິນໃຈ ເມື່ອໄວໆມານີ້ ກ່ຽວກັບການຜ່ອນຜັນ ໃນການເດີນທາງ ແລະ ການໂອນເງິນ ຂອງຊາວ ອະເມຣິກັນ ເຊື້ອສາຍຄິວບາໄປໃຫ້ ຍາດພີ່ນ້ອງ ທີ່ປະເທດຄິວບາ ນັ້ນວ່າ ເປັນພາກສ່ວນນຶ່ງ ໃນການ ດຳເນີນຄວາມພະຍາຍາມ ເພື່ອຍຸຕິ ການອະພິປາຍເກົ່າ ໃນອະດີດຜ່ານມາ ແຕ່ໃນຣະຫວ່າງກອງປະຊຸມ ຖແລງຂ່າວ ທີ່ເມັກຊິໂກ ມື້ວານນີ້ ປະທານາ ທິບໍດີ OBAMA ກ່າວວ່າທ່ານບໍ່ຄາດວ່າ ຄວາມສັມພັນ ຣະຫວ່າງວໍຊິງຕັນ ແລະຄິວບາ ຈະອົບອຸ່ນຂຶ້ນ ພາຍໃນເວລາຂ້າມຄືນ : ຕຳຣວດໄທ ກ່າວວ່າ ຜູ້ກໍ່ຕັ້ງ ໃນອັນທີ່ເອີ້ນວ່າ ຂະບວນການປະທ້ວງ ທີ່ນຸ່ງ ເສື້ອເຫລືອງ ຢູ່ໃນປະເທດໄທ ແລະນັກທຸຣະກິດ ທີ່ລ່ຳລວຍແລະມີອິດທິພົນ ທາງດ້ານ ສື່ມວນຊົນ ທ່ານສົນທິ ລິ້ມທອງກຸນ ໄດ້ຮັບບາດເຈັບໃນການໂຈມຕີ ຂອງພວກມືປືນ ເຈົ້າໜ້າທີ່ ກ່າວວ່າ ຜູ້ຊາຍ 2 ຄົນ ໄດ້ຍິງປືນເຂົ້າໃສ່ຣົດ ຂອງທ່ານສົນທິ ໃກ້ໆປ້ຳນ້ຳມັນ ແຫ່ງນຶ່ງ ທີ່ບາງກອກໃນຕອນເຊົ້າມື້ນີ້ ລາຍງານຂ່າວ ທາງໂທຣະພາບ ໄດ້ສະແດງ ໃຫ້ເຫັນ ປະຕູປ່ອງຢ້ຽມດ້ານຫລັງ ຖືກຍິງແຕກ ແລະຮູລູກປືນ ຫລາຍໆຮູ ໃນທົ່ວໂຕຖັງຣົດ ຕຳຣວດເວົ້າວ່າພວກໂຈມຕີ ໄດ້ຍິງປືນ ເຄິ່ງອັຕໂນມັດ ສາດເຂົ້າໃສ່ຣົດ ຫລາຍກວ່າ 50 ລູກໂດຍທີ່ລູກປືນ ໄດ້ຖືກບ່າທ່ານສົນທິ ແລະເຮັດໃຫ້ ອາຣັກຂາ ແລະຜູ້ຊ່ອຍ ຂອງທ່ານບາດເຈັບ ຕໍ່ມາ ທ່ານໝໍ ໄດ້ຜ່າຕັດ ເອົາຊິ້ນສ່ວນ ຂອງລູກປືນ ອອກຈາກ ກະໂຫລກຫົວຂອງທ່ານສົນທິ ແລະເວົ້າວ່າ ທ່ານກຳລັງ ພັກຟື້ນ ໃນເວລານີ້ ທ່ານສົນທິເປັນຜູ້ກໍ່ຕັ້ງ ກຸ່ມພັນທະມິດ ປະຊາຊົນ ເພື່ອປະຊາທິປະໄຕ ຊຶ່ງໃຫ້ການ ສນັບສນຸນຕໍ່ນາຍົກ ຣັຖມຸນຕຣີ ຄົນປັດຈຸບັນ ຂອງໄທຄື ທ່ານອະພິຊິດ ເວດຊາຊີວະ ກຸ່ມບໍຣິ ຈາກ ນາໆຊາດ ໄດ້ໃຫ້ຄຳໝັ້ນສັນຍາ ເປັນເງິນຫລາຍກວ່າ 5 ພັນລ້ານໂດລາ ເພື່ອຊ່ອຍເຫລືອ ປາກິສຖານ ຂະນະທີ່ ປະທານາທິບໍດີຂອງປະເທດ ດັ່ງກ່າວ ໃຫ້ຄຳໝັ້ນ ສັນຍາວ່າ ຈະເພີ້ມທະວີ ການປາບປາມພວກກໍ່ການຮ້າຍ ພວກທີ່ ເຂົ້າຮ່ວມ ກອງປະຊຸມ ເພື່ອນມິດ ປາກິສຖານ ຊຶ່ງຈັດຂຶ້ນທີ່ປະເທດ ຍີ່ປຸ່ນ ໃນວັນສຸກ ມື້ນີ້ ກ່າວວ່າ ເງິນຈຳນວນດັ່ງກ່າວ ຈະຊ່ອຍໃຫ້ການສນັບສນຸນ ໃນການ ພັທນາເສຖກິດ ຂອງປາກິສຖານ ຍີ່ປຸ່ນ ແລະສະຫະຣັດຕ່າງກໍໃຫ້ຄຳ ໝັ້ນສັນຍາ ຈະຊ່ອຍ ຜູ້ລະ ນຶ່ງພັນລ້ານ ໂດລາ ໃນການຖແລງຕໍ່ກອງປະຊຸມ ກ່ອນໜ້ານີ້ ປະທານາທິບໍດີ ປາກິສຖານ ທ່ານ ASIF ALI ZARDARIກ່າວວ່າ ທ່ານພ້ອມແລ້ວ ທີ່ຈະເພີ້ມທະວີ ການປາບປາມ ພວກມຸສລິມ ຫົວຮຸນແຮງຢູ່ໃນປະເທດ ຂອງທ່ານ ຮວມທັງກຸ່ມ ກໍ່ການຮ້າຍ ອາລໄກດາ ທ່ານໃຫ້ ເຫດຜົນວ່າການປາບປາມ ພວກກໍ່ການຮ້າຍ ຂອງປາກິສຖານ ແມ່ນມີຄວາມສຳຄັນ ຫລໍ່ແຫລມຕໍ່ຄວາມໝັ້ນຄົງ ຂອງນາໆຊາດ ໂດຍເວົ້າວ່າ ຖ້າປາກິສຖານ ຫາກປລາຊັຍ ໂລກກໍຈະປລາຊັຍຄືກັນ ແຜ່ນ ດິນໄຫວ 2 ຄັ້ງ ໄດ້ເກີດຂຶ້ນ ໃນພາກ ຕາເວັນອອກຂອງ ອັຟການິສຖານ ໃນວັນສຸກ ມື້ນີ້ ແລະເຈົ້າໜ້າທີ່ ທ້ອງຖິ່ນ ກ່າວວ່າມີຜູ້ເສັຽຊີວິດ ຢ່າງນ້ອຍ 19 ຄົນ ອົງການ ສຳຣວດທໍຣະນີ ວິທຍາ ຂອງສະຫະຣັດກ່າວວ່າ ແຜ່ນດິນໄຫວ ຄັ້ງທຳອິດ ທີ່ມີຄວາມແຮງ ແທກໄດ້ 5 5 ຣິກເຕີ້ໄດ້ເກີດຂຶ້ນ ຢູ່ເຂດ HINDU KUSH ໃນແຂວງ NANGARHAR ໃກ້ໆ ຊາຍແດນ ປາກິສຖານໃນເວລາປະມານ 2 ໂມງເຊົ້າ ຕາມເວລາທ້ອງຖິ່ນ ແຜ່ນດິນໄຫວ ຄັ້ງທີ 2ທີ່ມີຄວາມແຮງ ຫລຸດເກົ່າ ໄດ້ເກີດຂຶ້ນ 2 ຊົ່ວໂມງຕໍ່ມາ ລາຍງານຂ່າວ ແຈ້ງວ່າມີເຮືອນຊານ ຢ່າງນ້ອຍ 100 ຫລັງ ໄດ້ຖືກທຳລາຍ ຈາກແຜ່ນດິນໄຫວ ດັ່ງກ່າວແລະຊາວບ້ານ ເວົ້າວ່າ ພວກທີ່ເສັຽຊີວິດ ອາດຈະມີ ຈຳນວນເພີ້ມຂຶ້ນ ເຖິງ 40 ຄົນ ພາກເໜືອ ຂອງອັຟການິສຖານ ແລະປາກິສຖານ ມັກເກີດແຜ່ນດິນໄຫວເລື້ອຍໆ ໂດຍສະເພາະແລ້ວໃນບໍຣິເວນ ອ້ອມແອ້ມ ສາຍພູ HINDU KUSH ບ່ອນທີ່ແຜ່ນໂລກ EURASIAແລະອິນເດັຽ ມາພົບກັນ ນັກຊ່ຽວຊານ ໃນດ້ານນິວເຄລັຽ ຂອງສະຫະຣັດ 4 ຄົນເດີນທາງ ອອກຈາກ ເກົາຫລີເໜືອ ເພື່ອ ປະຕິບັດຕາມ ຄຳສັ່ງຂັບໄລ່ ຂອງອຳນາດການປົກຄອງ ຄອມມູນິສ ຕໍ່ຄະນະກວດກາ ທີ່ຕິດຕາມເບິ່ງ ມາຕການ ກ່ຽວກັບການປົດອາວຸດ ນິວເຄລັຽນັ້ນ ໃນມື້ວານນີ້ ພວກນັກຊ່ຽວຊານ ອົງການ ສະຫະປະຊາຊາດກໍໄດ້ເດີນທາງ ອອກຈາກ ເກົາຫຼີເໜືອ ຫລັງຈາກ ໄດ້ຖອນປ້າຍຫ້າມ ແລະເຮັດໃຫ້ກ້ອງຖ່າຍຮູບ ໃຊ້ການບໍ່ໄດ້ ຢູ່ທີ່ ໂຮງໄຟຟ້າ YONGBYON ເກົາຫຼີເໜືອໄດ້ຂັບໄລ່ ຄະນະກວດກາ ຫຼັງຈາກ ອົງການ ສະຫະປະຊາຊາດ ໄດ້ຮັບຮອງເອົາ ມະຕິປະນາມອຳນາດ ການປົກຄອງ ເກົາຫລີເໜືອ ໃນການ ຍິງຈະຣວດ ເມື່ອວັນທີ 5 ເດືອນນີ້ ນອກນັ້ນ ພຽງຢາງ ຍັງໄດ້ຖອນໂຕ ອອກຈາກ ການເຈຣະຈາ 6 ຝ່າຍ ແລະປະກາດວ່າຈະເລີ້ມຜລິດ ທາດປລູໂຕນຽມ ທີ່ສາມາດ ນຳໄປສ້າງອາວຸດນິວເຄລັຽໄດ້ນັ້ນ ຄືນໃໝ່ ໂຄສົກ ກະຊວງ ການຕ່າງປະເທດ ສະຫະຣັດ ກ່າວວ່າ ເກົາຫລີເໜືອ ຈະປະເຊີນ ກັບຜົນທີ່ຕິດຕາມມາ ຢ່າງຮ້າຍແຮງ ໃນການຂັບໄລ່ ຄະນະກວດກາ ທູດພິເສດ ຂອງສະຫະຣັດ ຮັບຜິດຊອບ ກ່ຽວກັບພາກຕາເວັນອອກກາງ ທ່ານ GEORGE MITCHELL ໄດ້ສົນທະນາ ຫາຣື ກັບພວກຜູ້ນຳປາແລສໄຕນ໌ໃນ ເຂດຝັ່ງຕາ ເວັນຕົກ ຂອງແມ່ນ້ຳຈໍແດັນ ໃນວັນສຸກ ມື້ນີ້ ນຶ່ງມື້ຫລັງຈາກ ໄດ້ພົບປະ ກັບເຈົ້າໜ້າທີ່ ອິສຣາແອລ ທ່ານ MITCHELL ໄດ້ເຈຣະຈາ ຫາຣືກັບປະທາ ນາທິບໍດີ ປາແລສໄຕນ໌ ທ່ານ MAHMOUD ABBAS ແລະເຈົ້າໜ້າທີ່ ຄົນອື່ນໆຂອງປາແລສໄຕນ໌ ທີ່ເຂດຝັ່ງ ຕາເວັນຕົກ ຂອງແມ່ນ້ຳ ຈໍແດັນ ໃນມື້ວານນີ້ທ່ານໄດ້ຊຸກຍູ້ ໃຫ້ມີການ ຮັບເອົາ ການແກ້ໄຂ ແບບມີສອງປະເທດ ຕໍ່ບັນຫາ ຂັດແຍ້ງອິສຣາແອລ ປາແລສໄຕນ໌ ທີ່ໄດ້ຮັບການ ສນັບສນຸນ ຈາກວໍຊິງຕັນ ໃນຣະຫວ່າງ ການພົບປະກັບຄະນະ ນຳພາໃໝ່ ຂອງອິສຣາແອລ ທີ່ກຸງ ເຈຣູຊາແລັມ ນາຍົກຣັຖມຸນຕຣີອິສຣາແອລທ່ານ BANJAMIN NETANYAHU ກ່າວວ່າ ອິສຣາແອລບໍ່ຕ້ອງການ ທີ່ຈະປົກຄອງ ຊາວປາແລສໄຕນ໌ ແຕ່ທ່ານ ໄດ້ສະແດງ ຄວາມວິຕົກກັງວົນກ່ຽວກັບ ການສ້າງຕັ້ງ ຣັດປາແລສໄຕນ໌ ທີ່ເປັນອິສຣະ ທ່ານເວົ້າວ່າ ອິສຣາແອລໄດ້ແນ່ໃຈວ່າ ຂັ້ນຕອນທາງດ້ານການເມືອງທີ່ວ່ານີ້ຈະບໍ່ຂຍາຍອຳນາດຂອງກຸ່ມຫົວຮຸນແຮງ HAMAS ທີ່ປົກຄອງເຂດ GAZA ເຮົາຍັງມີຂ່າວອື່ນໆອີກ ເຊີນຟັງລາຍລະອຽດໄດ້້ ໂດຍຄລິກບ່ອນສຽງ